Tom Hardy

**Edward Thomas** "**Tom**" **Hardy**
(born 15 September 1977) ialah seorang pelakon, penulis skrip dan penerbit Inggeris. Beliau membuat penampilan filem pertamanya dalam filem 2001, *[[Black Hawk Down (filem)|Black Hawk Down]]*. Antara filem-filem Hardy yang lain termasuk *[[Star Trek: Nemesis]]* (2002), *[[RocknRolla]]* (2008), *[[Bronson (filem)|Bronson]]* (2008), *[[Inception]]* (2010), *[[Warrior (filem 2011)|Warrior]]* (2011), *[[Tinker Tailor Soldier Spy (filem)|Tinker Tailor Soldier Spy]]* (2011), *[[Lawless (filem)|Lawless]]* (2012), *[[Locke (filem)|Locke]]* (2013), *[[The Drop (filem)|The Drop]]* (2014) dan *[[The Revenant (filem 2015)|The Revenant]]* (2015) dimana untuk itu beliau dicalonkan untuk Anugerah Akademi bagi kategori Pelakon Lelaki Sokongan Terbaik. Beliau juga melakonkan watak Bane dalam *[[The Dark Knight Rises]]* (2012), "Mad" Max Rockatansky dalam *[[Mad Max: Fury Road]]* (2015), kembar Kray dalam *[[Legend (filem 2015)|Legend]]* (2015).

## Kehidupan awal
Hardy dilahirkan di Hammersmith, London, satu-satunya anak kepada Anne (*[[née]]* Barrett) dan Edward "Chips" Hardy. Beliau dibesarkan di Sheen Timur, London. Beliau belajar di Sekolah Tower House dan Sekolah Reed, kemudiannya di Sekolah Drama Richmond Drama disusuli dengan Pusat Drama London.

## Karier

### 1998–2009
Hardy menyertai Pusat Drama London pada bulan September 1998 dan dikeluarkan lebih awal selepas mendapat watak John Janovec dalam minisiri HBO-BBC, *[[Band of Brothers (minisiri)|Band of Brothers]]*. Beliau membuat penampilan filem pertamanya dalam filem 2001, *[[Black Hawk Down (filem)|Black Hawk Down]]*. Pada tahun 2003, Hardy muncul dalam filem *[[dot the i]]* dan kemudiannya pergi ke Afrika Utara untuk *Simon: An English Legionnaire*. Pada tahun yang sama, beliau muncul sebagai Shinzon dalam *[[Star Trek: Nemesis]]*. Beliau kembali ke England untuk tampil dalam filem 2003, *[[LD 50 Lethal Dose]]*.

Hardy muncul dalam minisiri BBC 2005 BBC, *[[The Virgin Queen (siri TV)|The Virgin Queen]]* sebagai Robert Dudley. Hardy juga muncul dalam *[[A for Andromeda (filem 2006)|A for Andromeda]]*. Pada tahun 2007, beliau muncul dalam drama BBC Two, ** sebagai Stuart Shorter. Pada bulan Februari 2008, beliau mempunyai peranan dalam filem British, *[[WΔZ]]*. Pada bulan September 2008, beliau muncul dalam *[[RocknRolla]]* sebagai Handsome Bob. Pada awal tahun 2009, Hardy membintangi *[[Bronson (filem)|Bronson]]*. Pada bulan Jun 2009, Hardy membintangi *[[The Take (siri TV)|The Take]]*. Pada bulan Ogos 2009, beliau muncul dalam siri ITV, *[[Wuthering Heights (siri televisyen 2009)|Wuthering Heights]]* sebagai Heathcliff.

### 2010–sekarang
Pada tahun 2010, beliau membintangi sebagai Eames dalam filem sains fiksyen Christopher Nolan, *[[Inception]]* dimana beliau memenangi anugerah Bintang Meningkat Naik BAFTA. Hardy menggantikan Michael Fassbender dalam *[[Tinker Tailor Soldier Spy (filem)|Tinker Tailor Soldier Spy]]*. Hardy membintangi sebagai Tommy Riordan dalam *[[Warrior (filem 2011)|Warrior]]*. Filem ini ditayangkan pada 9 September 2011 oleh Lionsgate Films. Hardy juga membintangi *[[This Means War (filem)|This Means War]]*, sebuah filem romantik komedi 2012. Beliau melakonkan watak Bane dalam *[[The Dark Knight Rises]]*. Beliau juga mempunyai peranan dalam *[[Lawless (filem)|Lawless]]* (2012). Hardy telah menandatangani untuk melakonkan watak Sam Fisher dalam filem adaptasi siri permainan video, *Tom Clancy's Splinter Cell*. Beliau juga muncul dalam video muzik Riz Mc untuk lagu "Sour Times".

Hardy melakonkan watak Max Rockatansky dalam filem 2015, *[[Mad Max: Fury Road]]*. Lakonannya dipuji oleh pengkritik dan filem ini menerima pujian meluas serta mencapai kejayaan box office. 

Hardy juga muncul dalam siri BBC One, *[[Taboo (minisiri)|Taboo]]*. Pada tahun 2015, beliau membintangi sebagai Reggie dan Ronnie Kray dalam filem thriller jenayah, *[[Legend (filem 2015)|Legend]]*. Pada 7 Disember 2015, Hardy memenangi kategori Pelakon Lelaki Terbaik di Anugerah Filem Bebas British untuk lakonannya sebagai kembar Kray dan pada malam yang sama, beliau menghadiri pembukaan filem thriller, *[[The Revenant (filem 2015)|The Revenant]]* di Dataran Leicester, London.

## Kehidupan peribadi
Hardy berkahwin dengan Sarah Ward pada tahun 1999 tetapi perkahwinan ini berakhir dengan perceraian pada tahun 2004. Beliau mempunyai seorang anak lelaki, Louis Thomas (lahir 2008), bersama teman wanitanya, Rachael Speed, dimana beliau mempunyai hubungan bersama dari tahun 2004 sehingga 2009.

Pada tahun 2009, Hardy memulakan hubungan bersama pelakon, Charlotte Riley. Pasangan ini bertunang pada tahun 2010 dan berkahwin pada bulan Julai 2014. Pada bulan Oktober 2015, pasangan ini melahirkan anak pertama mereka.

## Filmografi

### Filem

### Televisyen

### Pentas

## Rujukan

## Bacaan lanjutan
* 

## Pautan luar

* 
* 
*